Ahab , pomenit în Biblie ca și toate personajele istoriei antice a evreilor , putea fi considerat și el de criticii radicali ai scripturii drept născocire dacă nu ar fi fost regăsit „ Ahab israelitul ” inscripționat pe stela asiriană ( sau monolitul ) de la Kurkh , pe lista cu numele adversarilor regelui asirian Salmanasar al III -lea , în contextul bătăliei de la Karkar , deși prezența lui Ahab însuși acolo este controversată . Numele apare și pe un sigiliu ebraic găsit la Lahiș , „ ” . Numele Ahab este un cuvânt compus , ah-av , cu sensul „ frate de tată ” ( potrivit cercetătorului J. J. Stamm ) și este dat unui copil în memoria unui unchi , frate decedat al tatălui .